ОПШТИНА ЧАЈЕТИНА

Општинска управа

Број: 404-47/18-02

Датум: 18.10.2018.

Чајетина

Питања и одговори за ЈНМВ 21/18 Израда плана детаљне регулације „Ђурковац“

У оквиру Додатни услови члан 76. Пословни капацитет стоји:

Да је понуђач у претхдоне 3 године ( 2017, 2016, 2015) урадио минимум 15 планова детаљне регулације или измене и допуне планова детаљне регулације од чега на подручју Општине Чајетина минимум 2 плана.

Питање 1: Зашто баш 15 планова?

Наручилац одређује услове за учешће у поступку тако да ти услови не дискриминишу понуђаче и да су у логичкој вези са предметом јавне набавке.

Обзиром да је предмет јавне набавке израда 1 плана, понуђач и са 5, 7 или 10 планова може да докаже своје искуство у изради планова. На овај начин се смањује конкуренција и дискриминишу потенцијални понуђачи и из тог разлога захтевамо да смањите количину планова које је потребно да је потенцијални понуђач урадио.

Одговор 1: Наручилац сматра да је број израђених планова у наведеном периоду показатељ који упућује на ефикасност радног тима у реализацији послова с обзиром на постављени временски рок израде предметног плана.

Наручилац је због важности плана (густо изграђена централна зона туристичког места кроз који пролази државни пут итд.) оправдано искористио право дефинисано Законом о јавним набвкама да определи овакав додатни услов који ће му обезбедити да извршилац може доказати континуитет у пословању који је неопходан за извршење постављеног задатка НАручилац сматра да је само понуђач који поседује континуитет у пословању способан да у кадровском погледу одговори на постављени задатак, односно да обезбеди организацију и сигурност потребну за ефикасну и стручну израду овог веома комплексног планског документа.

Питање 2:

Зашто тражите да је потенцијални понуђач израдио 2 плана на подручју општине Чајетина? Да ли сматрате да потенцијални понуђач који није до сада радио планове на подручју општине Чајетина не зна и није компетентан за израду плана на подручју општине Чајетина? Искуство и знање се не стиче радећи планове на једном подручју, напротив што ражличитија подручја доносе више знања и искуства.

Услов учешће понуђача у изради планова детаљне регулације на предметном подручју је дискриминаторски јер опште је познато да је сва планска документа на предметном подручју радила једна фирма. Из тог разлога захтевамо да се овај услов избаци.

Одговор 2: Наручилац сматра да је проблематика предметног плана таква да захтева апсолутно познавање како предметног простора тако и контактних зона, постојеће планске документације, инфраструктурних прилика и проблематике натериторији општине Чајетина и да једино уз испуњење овог услова понуђач може адекватно одговорити задатку и брзо и ефикасно припремити планску документацију. Овај услов не представља дискриминацију понуђача јер је у захтеваном периоду на подручју општине Чајетина било више обрађивача планских докумената. Апсолутно није тачно да је један обрађивач свих планских докумената општине Чајетина (што је лако проверљиво) а не знам шта је "опште познато". Тако да нема никаквог реалног основа тражити да се овај услов избаци јер не уважавамо оно што је "оште познато". У складу са Законом о јавним набавкама могуће је и наступити у групи понуђача где је довољно да један од чланова те групе испуњава наведени додатни услов. Што се тиче кадровског капацитета, обзиром на проблематику планског документа, Наручилац сматра да је потребно да потенцијални понуђач располаже осим одговорних урбаниста и пројектантима наведених струка како би одговоро постављеном задатку

У оквиру кадровског капацитета тражите:

Понуђач мора доказати да поседује неопходан (минималан) кадровски капацитет, односно, да има најмање 5 ангажованих лица и то:

1. Одговорни урбаниста – лиценца број ИКС 200 који мора имати потврђено искуство у изради минимум 3 планска документа. Доказ: лиценца, потврда о важности лиценце, потврда или - уговор и Сл.лист у коме је план објављен - о урађеним планским документима и уговор на основу кога су лица ангажована код извођача.

2. Дипл. Инжењер друмског саобраћаја, лиценца 370 и 202. Доказ: лиценце, потврде о важности лиценци, уговор на основу кога су лица ангажована код извођача

3. Диломирани просторни планер, лиценце 100 и 201. Доказ: лиценце, потврде о важности лиценци, уговор на основу кога су лица ангажована код извођача

4. Дипломирани инжењер грађевине, лиценца 203 и 201. Доказ: лиценце, потврде о важности лиценци, уговор на основу кога су лица ангажована код извођача

5. Дипломирани инжењер грађевине, смер нискоградња, лиценца 315(312) и 202. Доказ: лиценце, потврде о важности лиценци, уговор на основу кога су лица ангажована код извођача

Питање 3: Да ли један инжењер мора да има лиценце 370 и 202 , односно 315(312) и 202, тј. да ли један инжењер мора да има и урбанистичку и пројектантску лиценцу или више инжењера може да има урбанистичку осносно пројектантску лиценцу? Захтевати овакав услов у случају да је потребно да један инжењер има и урбанистичку и пројектантску лиценцу је дискриминишући.

Одговор 3: Не мора један инжењер имати обе лиценце.Битно је да буду достављене све тражене лиценце и да буде број ангажованих лица предвиђен конкурсном документацијом.

Питање 4: Зашто тражите да један инжењер има обе лиценце 203 и 201? Лиценцу 203 може да има инжењер електротехнике, машинства, грађевине, геодезије и геологије а лиценцу 201 просторнои планер, инжењер пејзажне архитектуре и грађевински инжењера и из тог разлога не можете да тражите да један инжењер има обе лиценце.

Одговор 4: Не мора један инжењер имати обе лиценце.Битно је да буду достављене све тражене лиценце и да буде број ангажованих лица предвиђен конкурсном документацијом.

Питање 5:

Која је процењена вредност јавне набавке? Зашто је процењена вредност у плану јавних набавки тајна? Зашто кријете планове јавних набаки? Једина општина чији је план јавних набавки тајна је општина Чајетина. Из ког разлога кријете трошење буџетских средстава када су у питању јавне набавке?

Одговор 5: У складу са чл. 61 став 2 ЗЈН Наручилац није дужан да објави процењену вредност јавне набавке.

Питање 6: У поглављу Додатни услови, тачка 4., навели сте:

„Дипломирани инжењер грађевине, лиценца 203 и 201. Доказ: лиценце, потврде о важности лиценци, уговор на основу кога су лица ангажована код извођача“.

Како дипломирани инжењер грађевине не може да буде носилац лиценце 201, сматрамо да је потребно да измените тендерску документацију и ускладите је са нормативном регулативом.

Уколико сматрате да нисмо у праву, молимо Вас да нам дате појашњење.

Одговор 6: Провером на сајту инжењерске коморе Србије може се утврдити да дипл.грађ.инжењер може бити носилац лиценце 201.

Наручилац није прописао дискриминаторске додатне услове за пословни и кадровски капацитет. Сврха посојања додатних услова јесте да се Наручилац осигура да ће добити искусног и квалитетног потенцијалног понуђача.

У члану 81 Закона о јавним набавкама стоји да понуду може поднети група понуђача. Сваки понужач из групе понуђача мора да испуни обавезне услове из члана 75. став 1. тач 1 до 4 овог закона а додатне услове испуњавају зајдено осим ако наручилац из оправданих разлога не одреди другачије.

Наручилац има право да постави додатне услове за које верује да су неопходни како би се предметна јавна набавка спровела и реализовала од стране квалитетног и искусног понуђача.